Diari Oficial de la Generalitat Valenciana


Sumari del DOGV 1406, del 22-10-1990 (1990/819068)

DECRET 169/1990, de 15 d'octubre, del Consell de la Generalitat Valenciana, sobre retribucions del personal dependent del Servei Valencià de Salut.
---------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1990/10/15/169/dof/vci/html**

### Dades del document

Número de DOGV
:   1406

Data del DOGV
:   22-10-1990

Secció del DOGV
:   DISPOSICIONS GENERALS

Número del document
:   1990/819068


Data del document
:   15-10-1990

Organisme emissor
:   Conselleria de Sanitat i Consum

Tipus de document
:   Decret

Anàlisi jurídica

Decret 169/1990, de 15 d'octubre, del Consell de la Generalitat Valenciana, sobre retribucions del personal dependent del Servei Valencià de Salut.  
El Reial Decret-llei 3/1987, d'11 de setembre, estableix el règim de retribucions per al personal al qual li són d'aplicació els estatuts jurídics de la Seguretat Social.  
Aquest decret recull els compromisos subscrits amb les centrals sindicals representades al si de la mesa sectorial de sanitat de la Comunitat Valenciana, amb les quals s'ha negociat el contingut d'aquesta disposició, atès el que estableix en l'article 32 de la Llei 9/1987, de 12 de juny, d'òrgans de representació, determinació de les condicions de treball i participació del personal al servei de les administracions públiques, modificada per la Llei 7/1990, de 19 de juliol.  
Així, s'equiparen els nivells de complement de destinació del personal estatutari amb els de l?INSALUD no transferit i s'homologuen les retribucions del personal facultatiu i ATS/DUE dels Serveis Ordinaris d'Urgència i els dels Serveis Especials d'Urgència.  
Així mateix, s'avança en el procés d'integració de les plantilles dels centres d'especialitats i els hospitals, en promoure l?equiparació retributiva voluntària del personal no facultatiu dels centres.  
D'altra part, aquest decret suprimeix el concepte retributiu de productivitat fixa i generalitza el complement específic per a tots els llocs de treball, tot establint dues modalitats d'aquest, la qual cosa clarifica, en una disposició de rang adequat, la relació entre complement específic i incompatibilitat, atenent a la doctrina recentment emanada de la Sala Social del Tribunal Superior de Justícia de la Comunitat Valenciana.  
Finalment cal, i és convenient, determinar les retribucions fixes en el còmput anual que, com a resultat de la negociació amb els Sindicats, queden garantides mitjançant aquest decret.  
En virtut d'això, a proposta del Conseller de Sanitat i Consum i després de la deliberació del Consell de la Generalitat Valenciana, en sessió celebrada el dia 15 d'octubre de 1990,  
DECRETE:  
Article 1. Ambit d'aplicació.  
Aquest decret serà d'aplicació al personal dependent del Servei Valencià de Salut a què es refereix l'article primer del Decret 71/1989, de 15 de maig, del Consell de la Generalitat Valenciana.  
Article 2. Retribucions del personal al qual no li és d'aplicació el Reial Decret-llei 3/87, d'11 de setembre.  
1. El personal que presta serveis als centres de salut comunitària i el personal veterinari dels serveis veterinaris, adscrits al Servei Valencià de Salut en virtut, respectivament, dels Decrets 156/1988, d'11 d'octubre, i 129/1988, de 16 d'agost; i també el personal funcionari d'institucions sanitàries, les retribucions dels quals estan definides en les mateixes condicions que la resta del personal dependent de la Generalitat Valenciana, percebrà les retribucions corresponents a l'any 1990 en les mateixes quanties que les fixades per al personal dependent de la Funció Pública Valenciana, d'acord amb la definició dels seus llocs de treball.  
2. Les retribucions de la resta del personal sanitari dependent del Servei Valencià de Salut al qual no li és d?aplicació el Reial Decret-llei 3/1987, d'11 de setembre, experimentaran per a 1990 un increment del 6 per 100 en tots els seus conceptes fixes de meritació periòdica.  
No obstant això, la integració en el règim estatutari d'aquells col·lectius laborals fixes l?oferta dels quals està pendent de ser regulada pel decret corresponent del Govern Valencià, tindrà efectes econòmics des del dia 1 de gener de 1990.  
Article 3. Personal inclòs en l?àmbit d'aplicació del Reial Decret-llei 3/1987, d'11 de setembre.  
El personal inclòs en l?àmbit d'aplicació del Reial Decret-llei 3/1987, d'11 de setembre, percebrà, durant 1990, les retribucions amb les característiques següents:  
1. El personal facultatiu dels Serveis Ordinaris d'Urgències i els ATS/DUE amb destinació en aquells percebran idèntiques retribucions que les previstes, en tots els conceptes, per al personal de les mateixes categories que presten serveis en els Serveis Especials d'Urgència.  
2. El personal sanitari no facultatiu amb destinació als centres d'especialitats i altres institucions obertes podrà accedir voluntàriament a l?equiparació de les seues retribucions pel que fa a les que percep el destinat en hospitals de la mateixa categoria i lloc de treball, modificant les actuals condicions de prestació de serveis de la següent forma:  
a) Passarà a realitzar una jornada idèntica a la legalment establerta amb caràcter general per al personal estatutari.  
b) Mantenint la destinació en la localitat on estiga ubicada la institució on presten serveis, els seus llocs de treball passaran a tenir la consideració de plaça adscrita al districte sanitari corresponent.  
3. Les quanties mensuals del complement de destinació, en 14 pagues, seran les que consten en l'annex d'aquest decret, per a cada categoria i lloc de treball.  
4. El complement específic A retribueix l?especial dificultat tècnica, dedicació, responsabilitat, perillositat, penositat i altres circumstàncies referides en l'article segon, tres, b) del Reial Decret-llei 3/1987, d'11 de setembre, tret de la incompatibilitat.  
Percebran aquest concepte les categories i llocs de treball que el tenen assignat i en les quanties mensuals que figuren en l'annex.  
5. El complement específic B retribueix, a més de les circumstàncies del lloc de treball esmentades per al complement específic A, l'exclusiva dedicació a la sanitat pública, renunciant a qualsevulla altra activitat pública o privada, en els termes de la Llei 53/1984, de 26 de desembre i normes de desplegament.  
Percebran aquest concepte les categories i llocs de treball que el tenen assignat i en les quanties mensuals que apareixen en l'annex.  
6. El personal sanitari no facultatiu i el no sanitari percebrà durant el període de les vacances anuals reglamentàries, el prorrateig de les quantitats que haurà percebut durant els sis mesos anteriors a l?inici d'elles, pel concepte d'atenció continuada en les seues modalitats A i B.  
DISPOSICIONS ADDICIONALS:  
Primera La percepció de les quantitats corresponents al nivell de complement de destinació que figuren en l'annex, no comportarà la consolidació de grau personal, qualsevol que fos el règim jurídic del titular del lloc de treball.  
Segunda  
Las retribuciones fijadas en este Decreto tendrán efectividad desde el 1 de enero de 1990.  
DISPOSICION FINAL  
El presente Decreto entrarà en vigor el mismo dia de su publicación en el Diari Oficial de la Generalitat Valenciana.  
Valencia, a 15 de octubre de 1990.  
El President de la Generalitat Valenciana,   
JOAN LERMA I BLASCO  
El Conseller de Sanitat i Consum,  
JOAQUIN COLOMER SALA  
Veure annex


Còpia Permalink ELI